stanford-oval/wikipedia huggingface dataset:
ספר שמואל
תוכן הספר > עלייתו ומלוכתו של המלך דוד > בין הישגיו של דוד

הבסת הפלשתים: דוד הכה את הפלשתים מכה ניצחת ואחרי ימיו הם חדלו מלהוות איום על ישראל.
הכרעת הקרב על ירושת הארץ: דוד ביסס את הנוכחות העברית בישראל מול הכנענים.
ארגון הממלכה: לראשונה מופיעים סופרי מלך, עיר בירה שסביבה נבנים ביצורים, שרי מיסים ושאר פונקציות ממלכתיות.
בניית ירושלים: דוד כבש את יבוס מידי היבוסים והקים בה את בירתו.
הכנת התשתית לבניית המקדש: דוד קנה את גורן ארונה היבוסי, הוא הר הבית שעליו בנה בנו שלמה את בית המקדש. לפי המתואר בספר, דוד רצה לבנות את בית המקדש בעצמו, אך ה׳ לא איפשר זאת בשל הדם הרב שדוד שפך.
תוכן הספר > עלייתו ומלוכתו של המלך דוד > אירועים אחרים בימי דוד

שתי מרידות התרחשו בימיו: מרד אבשלום בנו של דוד ומרד שבע בן בכרי.
הסתבך בפרשת כבשת הרש: שכב עם בת שבע אשת אוריה החתי והכניס אותה להריון. ניסיונו הכושל להסתיר את הפרשה הסתיים במתן פקודה לחיסול בעלה, אוריה החתי, ובנישואים עם בת שבע. הפרשה מוצגת בספר כחטא חמור, עליו נענש דוד במותו של הרך הנולד וכן בשרשרת של אסונות לאחר מכן. הבן השני של דוד ובת שבע הוא המלך שלמה.
בארמונו הנסיך אמנון אונס את הנסיכה תמר, בעקבות כך אבשלום רצח את אמנון.
הוציא להורג חלק מצאצאיו הנותרים של בית שאול בחוסר ברירה לאחר שגילה שזו הדרך היחידה להפסיק את שנות הרעב שבאו על ארץ ישראל (שמואל ב', כא).
ערך מפקד בישראל, דבר המוצג כחטא.
האירוע האחרון המתואר בספר הוא הקרבת קורבנות מצד דוד על המזבח בגורן ארונה היבוסי, דבר שהביא לעצירת המגפה שפשתה בעם.
חלוקת הספר לשניים

בגמר עריכת הנוסח העברי לא היה הספר מחולק לשניים. גם בלשונו, רעיונותיו ואמצעיו הספרותיים מדובר בספר אחיד (יחסית לספרים אחרים בתנ"ך).
החלוקה לשני ספרים היא מאוחרת (בכתבי היד העבריים מימי הביניים עדיין נשתמרה החלוקה המקורית בה הספר מופיע כיחידה אחת), ונולדה כתוצאה מגידול בנפח הטקסט עם תרגום התנ"ך ליוונית. בתרגום זה נתפסו ספרי שמואל ומלכים כספר אחד (בשם "מלכויות"), והם חולקו לארבעה עקב גודלם: מלכויות א', ב', ג', ד'. עם אימוץ חלוקת הפרקים בתנ"ך מן הנוצרים בתנ"כים העבריים, אומצה גם החלוקה בספרי שמואל ומלכים.
הירונימוס מטעים בהקדמתו המפורסמת לספר שמואל כי עשרים ושניים ספרי המקרא שקולים לעשרים ושתיים אותיות האלפבית העברי,[דרושה הבהרה] וכמו שבאלפבית העברי ישנן חמש אותיות כפולות (מנצפ"ך) כך גם חמישה מספרי המקרא הם "כפולים" (שמואל, מלכים, דברי הימים, עזרא-נחמיה, ירמיהו-איכה).
חיבורו של ספר שמואל בראי המסורת > שיטת חז"ל

על פי חז"ל, המתבססים על הנאמר בדברי הימים, שמואל כתב את ספר שמואל עד מותו ואז החליפו אותו נביאי התקופה, גד ונתן.
חיבורו של ספר שמואל בראי המסורת > שיטתו של דון יצחק אברבנאל

דון יצחק אברבנאל בחן את ספר שמואל ואת ספר דברי הימים, והצביע על מספר פסוקים שלדעתו לא ייתכן כי נכתבו בידי אחד משלושת הנביאים הנ"ל. למשל,”לְפָנִים בְּיִשְׂרָאֵל כֹּה אָמַר הָאִישׁ בְּלֶכְתּוֹ לִדְרוֹשׁ אֱלֹהִים לְכוּ וְנֵלְכָה עַד הָרֹאֶה כִּי לַנָּבִיא הַיּוֹם יִקָּרֵא לְפָנִים הָרֹאֶה” השימוש במילה "לפנים", יחד עם הקביעה שמאז האירועים ועד לכתיבת הספר השתנתה המילה שמשמעותה "נביא" יש בהם כדי להצביע על זמן רב שחלף בין האירועים לכתיבתם. כמו כן מהפסוק ”לָכֵן הָיְתָה צִקְלַג לְמַלְכֵי יְהוּדָה עַד הַיּוֹם הַזֶּה”, עולה שכבר מלכו מספר מלכים בממלכת יהודה לאחר פילוג ממלכת ישראל המאוחדת.
הוא מסיק כי הסיפור נכתב כהידור של שלושת חיבורי הנביאים הללו, וכי המהדיר – לדעתו הנביא ירמיהו – הוסיף הערות ופרשנויות. הוא אף מצביע על פסוקים שלדעתו נוספו על ידי עזרא הסופר.
חיבורו של ספר שמואל בראי המחקר

החוקרים נחלקו בשאלת עיתוי ואופן חיבורו של הספר; חלקם מקדימים אותו לימי דוד, אחרים מייחסים אותו לימי שלמה, ויש אף המאחרים אותו עד התקופה הפרסית. חוקר המקרא משה גרסיאל סוקר את הגישות השונות ומזהה מגמה של הקדמת מועד חיבור הספר בידי חוקרים ישראלים בני זמננו: הללו נוטים לייחסו לימי הממלכה המאוחדת.
חיבורו של ספר שמואל בראי המחקר > שיטתו של יוליוס ולהאוזן

יוליוס וֶלְהַאוּזֶן, המנסח הבולט של השערת התעודות, מייחס את חלקו העיקרי של הספר ל"מקור כוהני שחי בגלות בבל בראשית התקופה הפרסית". הוא מבסס את טענתו על פרשנותו להשקפת העולם של מחבר הספר:
ולהאוזן טוען כי ההתמקדות בשופטים שהם כוהנים במוצאם ותפקידם (עלי ושמואל) משקפת את התיאוקרטיה ששלטה בישראל בראשית התקופה הפרסית. עוד לדידו של ולהאוזן ההתנגדות למלוכה שמוצגת בפרקים הראשונים בספר נאמנה לאידאות המאוחרת המגנות את הדרישה למלך בשר ודם כחטא דתי.
את מיעוטו של הספר הוא מייחס למקור עתיק יותר (כמעט כל פרק ט', ראשית פרק י' וראשית פרק י"א בספר שמואל א') משום שהם מציגים את "דמותו האמיתית של שמואל כרואה אלמוני בגבולין", ואת שאול "כשופט מושיע". המלכת שאול, כך לפי ולהאוזן, נעשית על ידי שמואל מתוקף מעמדו הסאקארלי המיוחד.
חיבורו של ספר שמואל בראי המחקר > שיטתו של משה צבי סגל

לדעת חוקר המקרא והרב משה צבי סגל נכתב ספר שמואל כהידור של כמה חיבורים: חיבור קדום על תולדות שמואל, חיבור קדום על בית עלי, חיבור על המלך שאול, ורשימה מלכותית. בנוסף ישנן כמה הערות עורך, וכמה תוספות מאוחרת. לדעתו למעט התוספות המאוחרות כל הספר נכתב והודר בימי הבית הראשון.
חיבורו של ספר שמואל בראי המחקר > שיטתו של אלכסנדר רופא

חוקר המקרא אלכסנדר רופא חקר את ספר שמואל בשיטות ביקורתיות. תחילה, ניסה להחיל את השערת התעודות על הספר. לדבריו, ניסיון זה נכשל מכמה סיבות:
אחידותו הלשונית הרבה של הספר אינה מאפשרת לחלקו לתעודות שונות בדומה לחלוקת התורה.
הנושאים המרכזיים של התעודות אינם נדונים בספר שמואל. למשל, ריכוז הפולחן שהוא הנושא המרכזי של המקור הדברימי אינו מוזכר בספר כלל, כמו גם נושא העבודה הזרה, שהוא מרכזי לכמה מן התעודות. עם זאת, לדעת רופא ניתן להצביע על פסוקים בודדים בספר המהווים עריכות דברימיות.
אוצר המילים של הספר (להוציא חריגים ספורים) אינו כולל מילים ממקור פרסי, ארמי, או לשון חכמים, או כל עדות אחרת להתערבות מאוחרת.
משפט המלך המופיע בספר מעלה דמיון רב למסמכים כנעניים בני התקופה, ולא פרסיים למשל.
מכל אלו ועוד מסיק רופא כי זמן כתיבת הספר הוא זמן קצר לאחר האירועים המתוארים בו, ולפני כתיבת המקור הדברימי (בערך 622 לפנה"ס).
רופא אף ניסה לעמוד על מיקומו הגאוגרפי של המחבר. לדעתו, המחבר שייך לממלכת אפרים, לאור היחס החיובי לשמואל (שגר באזור נחלת אפרים), היחס השלילי לדוד, ההיכרות האינטימית עם משכן שילה ועוד. מכאן שהספר נתחבר לפני חורבן שומרון (בערך 722 לפנה"ס), ומשמר נרטיב אפרתי של המאורעות.
רופא מחלק את הספר לשתי חטיבות רעיוניות (ולא לשוניות). לדעתו, מגמת הכתוב בי"ב הפרקים הראשונים היא התנגדות למוסד המלוכה, וטקסט זה נתגבש זמן לא רב אחרי עליית המלוכה. פרקים י"ג והלאה, המגלים בקיאות רבה בפרטי הפרטים של המאורעות, נכתבו זמן לא רב אחרי ימי דוד. שני המקורות נערכו בשלב מאוחר יותר (סמוך לחורבן שומרון) בידי "המחבר האפרתי".
רופא טוען שהטקסט המופיע בראשית ספר מלכים היה במקורו חלק מספר שמואל. בנוסף, הוא מצביע על נקודות דמיון רבות בין ספר שמואל לספר יהושע – לדעתו שניהם נערכו על ידי אותו מחבר אפרתי.
חיבורו של ספר שמואל בראי המחקר > שיטתו של אלכסנדר רופא > חריגים בספר שמואל לשיטתו של רופא

רופא מציג כמה חריגים בספר שכנראה נוספו בעריכה מאוחרת יותר, הבולט שבהם הוא סיפור דוד וגוליית. על ידי השוואה לתרגום השבעים ועל ידי ניתוח בלשני של הטקסט, טוען רופא כי הטקסט נכתב בימי הבית השני והוא למעשה ראשיתה של התפישה המשיחית בעם ישראל.
חיבורו של ספר שמואל בראי המחקר > שיטתו של משה גרסיאל

גרסיאל מעלה מספר טיעונים לקביעת מועד חיבור הסיפור, אותו הוא מייחס לראשית ימי מלכות שלמה:
אין בספר שום אזכור לאירועים הדרמטיים שעתידים להתרחש: פילוג הממלכה, חורבן שומרון, גלות בבל ושיבת ציון. לדידו, אילו חובר הספר אחרי אחד או יותר מן האירועים הללו, סביר היה למצוא בו התייחסות כלשהי להם, שכן מדובר בספר היסטורי נבואי, ולא היא.
הספר מציג הבטחה אלוהית לדוד המלך כי זרעו ימלוך "עד עולם". להבנתו, לא ניתן לחבר טקסט כזה אחרי פילוג הממלכה, ובוודאי לא אחרי גלות בבל.
ספר מלכים מתאר פעילות תרבותית ענפה בימי שלמה המלך, ואף את נוכחותם של סופרים בחצרו. מתבקש אם כן כי בזמנו נכתבו ספרי היסטוריה מלכותית שפיארו אותו. אל ייפלא איפוא כי נוצר צורך לכתוב גם על אביו, דוד, המהווה אחת מדמויות המפתח של ספר שמואל.
ספר שמואל אינו מתייחס לאף אחת מהאימפריות העתידיות: אשור (שהיוותה גורם מרכזי זמן לא רב אחרי ימי שמואל), בבל, פרס, מדי אינן נזכרות כלל, ומצרים נזכרת אך רק בהקשר של יציאת מצרים. לעומת זאת, העמים הקדומים של תקופת שמואל: הפלשתים, הכנענים, עמי עבר הירדן המזרחי, מלכי ארם, חירם מלך צור ודומיהם תופסים בספר מקום מרכזי. מכאן מסיק גרסיאל כי סדר היום הפוליטי של כותב או עורך הספר התעצב סמוך לימי שמואל.
הספר מרבה להזכיר את אזורי הנגב ואת גת הפלשתית. בהתאם לממצאים הארכאולוגיים, אזורי הנגב חרבו במסע שישק ולא חזרו לקדמותם, ואילו גת חרבה במסע חזאל ולא חזרה לקדמותה. לדעתו, קשה לייחס את תיאורי אזורי הנגב וגת למחבר שחי פרק זמן ניכר אחרי מסעות אלו. מאחר שמסע שישק התרחש כשני דורות אחרי ימי דוד, הרי שהספר – או לפחות חלקו זה – נתחבר בדורות הסמוכים לו.
חיבורו של ספר שמואל בראי המחקר > שיטתו של בנימין אופנהיימר

בנימין אופנהיימר מנתח את גישתו של ולהאוזן ומעלה טיעונים נגדיים:
ראשית, הוא טוען כי לא התקיימה תיאוקרטיה בישראל של ראשית התקופה הפרסית, וכי הכהנים לא היו שליטיה של יהודה באותה תקופה כך שאין דמיון לימי עלי ושמואל.
שנית, המבנה השלטוני הדומה ביותר לתיאוקרטיה – שלטון אלוהים על ידי מנהיגות כריזמטית התקיים דווקא בימי השופטים ולא ניתן לטעון כי הספר חובר בימי השופטים.
שלישית, אין זה נכון כי בראשית התקופה הפרסית רווחה בישראל התנגדות למלוכה, הוא מוכיח כי כורש נתפש כמלך בחסות האלוהים, וכי נביאי התקופה נכספו לשובה של מלכות בית דוד.
רביעית, ההתנגדות למלוכה שמוצגת בספר שמואל דומה מאוד למסמכי אללח' ואוגרית הקדומים וסביר שהתנגדות זו התעוררה באותה תקופה.
בנוסף, מנסה אופנהיימר לאתר את החלקים הקדומים בספר, הוא מציין כי סיפור הצלת יבש גלעד הוא קדום על פי כל החוקרים. בדומה לחוקרים אחרים גם הוא טוען כי עיקר הספר חובר לפני העריכה הדברימית. כראייה הוא מביא בין היתר את העובדה כי הספר אינו מגנה את העובדה שהנסיכה מיכל בת שאול החזיקה תרפים (פסלוני אלילים) במיטתה. לעומת זאת, בכל מקום בו התקיימה עריכה דברימית מגונה עבודת האלילים בכל פה.
חיבורו של ספר שמואל בראי המחקר > שיטתם של חוקרים אחרים

חוקר המקרא יחזקאל קויפמן גורס כי הספר נתחבר עוד בימי דוד – בין היתר משום שמלכות דוד היא האופק האחרון בספר.
חוקר המקרא שמואל אברמסקי מסיק, בדומה לגרסיאל, כי מועד חיבור הספר הוא ימי שלמה, אם כי סופם ולא ראשיתם.
ישנם גם חוקרים אחרים המסיקים מסקנות שונות בדבר מועד חיבור הספר.
מחקר ספרותי – סגנון הספר

הספר כתוב באופן סיפורי ועלילתי. על אף העובדה שהספר מצייר את דמותם של מנהיגים מן החשובים בתולדות ישראל, אין הוא מתאר אותם כדמויות מופת חפות מכל רע אלא כאנשים בשר ודם. כך למשל, הספר אינו מעלים את ההתפרצויות הבוטות של שאול כלפי סביבתו, את מערכת היחסים הנפתלת של דוד עם מיכל, או את התסבוכת של דוד עם נבל ואביגיל אשתו. זאת בניגוד מוחלט למנהג הרווח במזרח הקדום לחסוך ביקורת מהמנהיג ולהפליג בשבחיו.
הספר מגלה בקיאות רבה בפרטי הפרטים של האירועים, ותיאור עמוק, מקיף ורב ממדי (ברמה הפסיכולוגית-מחשבתית) של הדמויות החשובות.
מלומדים רבים קושרים כתרים לספר, ובהם הפרופסור שמואל אברמסקי:
מוקד ייחודו של ספר שמואל בין ספרי המקרא הוא בשלמותו הספרותית והאידיאית המחפה על כל ההבדלים שבין חלקיו השונים, שלפי אמת המידה שבידינו נראים לנו כסתירות, הפוגמות בשלמות. ובכל זאת, כחיבור אחיד, יחידאי הוא ספר שמואל בין ספרי המקרא, והוא הראשון ביניהם מצד קדמות עריכתו כספר שלם...ספר שמואל, כפי שהוא לפנינו, יש להעריכו מבחינת הסטרוקטורה, כיצירה פינומינאלית סגולית בהתפתחות ספרות ההיסטוריוגרפיה בתולדות האדם, דורות הרבה לפני שהחלו לרשום תולדות ודברי הימים ביוון וברומי
הספר אינו עולה בקנה אחד עם ספרים מקבילים של עמים רבים אחרים, שאינם מציגים תיעוד של תחילת המלוכה – הנתפשת כשיטת השלטון שנהגה מאז ומתמיד בעמים אלו.
ניבים, ביטויים שמקורם בספר שמואל

”מנה אחת אפיים” – כפליים. על יסוד כמות האוכל הכפולה שהיה מגיש אלקנה לחנה.
”לנער הזה התפללתי” – ציפיותיי התגשמו. על יסוד הבעת שביעות הרצון של חנה אם שמואל.
”הלך לחפש אתונות ומצא מלוכה” – משל לאדם שזכה בדבר יקר ערך מבלי שחיפש אותו. על יסוד סיפורו של שאול שנמשח למלך אחרי שפגש את שמואל במהלך חיפוש אחר אתונות אביו.
”נחבא אל הכלים” – מצטנע. על יסוד התחבאותו של שאול בזמן הגרלתו למלך.
”הגם שאול בנביאים” – בלשון ימינו משמש הביטוי במשמעות מושאלת, ובא לציין אדם המתחיל לפתע לעסוק בדבר שאינו בקי בו או שאינו ראוי לו. על יסוד שני סיפורים בספר בהם שאול מתנבא לפתע.
”איך נפלו גיבורים” – תמיהה או קינה על כישלון של אדם או קבוצת אנשים מוצלחת. מקינת דוד על יונתן.
”אין חזון נפרץ” – תופעה שאינה שכיחה, תופעה שאינה נפוצה. בתקופת עלי הכהן עד שמואל, לא היו נביאים. כמו כן "חזון נפרץ" במשמעות תופעה נפוצה, שכיחה.
”מימים ימימה” – מדי שנה בשנה.
ראו גם

משפט המלך
כרונולוגיה של המקרא
לקריאה נוספת

משה צבי סגל, ספרי שמואל, הוצאת קריית ספר, 1964.
עדין שטיינזלץ, ‏דמויות מן המקרא, סדרת אוניברסיטה משודרת, בהוצאת משרד הביטחון – ההוצאה לאור, 1980, פרק ז' - "שמואל כמחדש דתי".
שמעון בר-אפרת, שמואל א ושמואל ב (סדרת "מקרא לישראל"), עם עובד והוצאת מאגנס, 1996.
משה אילת, שמואל וכינון המלוכה בישראל, הוצאת מאגנס, 1998.
אוריאל סימון, קריאה ספרותית במקרא: סיפורי הנביאים, מוסד ביאליק, 2001.
משה גרסיאל, ראשית המלוכה בישראל: עיונים בספר שמואל (ארבעה כרכים), האוניברסיטה הפתוחה, 2008.
אמנון בזק, שמואל א': מלך בישראל, הוצאת קורן - ספרי מגיד, תשע"ג. שמואל ב': מלכות דוד, הוצאת קורן - ספרי מגיד, תשע"ד.
בנימין לאו, שמואל - בקודש חזיתיך, ידיעות ספרים, 2014.
ישראל כץ, בין שני מלכים - סיפורים כפולים בספר שמואל, רסלינג, 2015.
. Samuel R. Driver, Books of Samuel (ICC, 2nd edition; Oxford: Cla rendon, 1913).
Hans W. Hertzberg, I & II Samuel (OTL; trans. J.S. Bowden; London: SCM, 1964)
הבנק המרכזי של קוריאה הצפונית

| --- | --- |


 
 מטה מרכזי:  פיונגיאנג 
 קואורדינטות:  39°00′41″N 125°45′11″E﻿ / ﻿39.01134°N 125.75318°E﻿ / 39.01134; 125.75318
 הקמה:  6 בדצמבר 1947 
 מדינה:  קוריאה הצפונית 
 
הבנק המרכזי של הרפובליקה הדמוקרטית העממית של קוריאה (בקוריאנית: 조선민주주의인민공화국중앙은행) הוא הסמכות המוניטרית העליונה והבנק המרכזי של קוריאה הצפונית, האחראי על הנפקת המטבע של המדינה, וון צפון-קוריאני.
הבנק הוקם בתאריך 6 בדצמבר 1947, והוא כפוף להוראות הקבינט של קוריאה הצפונית.
הבנק המרכזי מפעיל למעלה מ-220 סניפים ברחבי קוריאה הצפונית, וכן מנפיק כרטיס חיוב עצמאי בשם צ'ונסונג (Chŏnsŏng).
נשיא הבנק החל משנת 2014 הוא קים צ'ון ג'יון, אשר החליף את פאק ריונג-צ'ון.
היסטוריה

ב-15 בפברואר 1946, בתקופת הכיבוש הצבאי הסובייטי בקוריאה (לאחר תום מלחמת העולם השנייה ותום תקופת הכיבוש היפני בקוריאה), הכריזו השלטונות הסובייטים על הקמת הבנק המרכזי של קוריאה הצפונית, שאמור היה להיות תחת שליטת הצבא הסובייטי. עם זאת, הבנק נכשל בהשגת מטרותיו בתקופה זו, כאשר ועדת המעבר הצפון-קוריאנית (שנועדה לקבל את השליטה במדינה עם תום תקופת הכיבוש הסובייטי) בחרה שלא לשתף פעולה עם הבנק, ובמקום זאת להשתמש בשירותיו של בנק החקלאים, שפעל במדינה בתקופה זו.
ב-6 בדצמבר 1947, ובמסגרת רפורמה כלכלית מקיפה, אוחד בנק החקלאים עם הבנק המרכזי, במטרה להבטיח פיקוח צמוד יותר מטעם ועדת המעבר הצפון-קוריאנית על המצב המוניטרי במדינה.
ראו גם

כלכלת קוריאה הצפונית
וון צפון-קוריאני
הערות שוליים

↑  Frank, Ruediger (6 באפריל 2017). "Consumerism in North Korea: The Kwangbok Area Shopping Center". 38 North. U.S.-Korea Institute, Johns Hopkins University School of Advanced International Studies. נבדק ב-10 באפריל 2017. {{cite news}}:  (עזרה)
↑  "State leadership bodies elected". The Pyongyang Times. 12 באפריל 2014. נבדק ב-3 בדצמבר 2017. {{cite web}}:  (עזרה)
↑  "North Korean Economy Watch & Central Bank".
↑  McCune, George M. (2007). Korea Today. READ BOOKS. p. 193. ISBN 978-1-4067-2764-7.
↑  McCune, 2007, p. 195.
ג'קסון רוברט סקוט

| --- | --- |

 לידה:  18 בספטמבר 2008 (בן 16) פיניקס, ארצות הברית 
 מדינה:  ארצות הברית 
 תקופת הפעילות:  מ-2015 
 פרופיל ב-IMDb
 
ג'קסון רוברט סקוט (באנגלית: Jackson Robert Scott; נולד ב-18 בספטמבר 2008) הוא שחקן אמריקאי הידוע בעיקר בגלל גילום דמותו של ג'ורג'י דנברו בסרטים "זה" (2017) והמשכו "זה: חלק 2" (2019), המבוססות על ספרו של סטיבן קינג "זה" ומגילומו של הילד בודי לוק בסדרה של נטפליקס, "המפתחות של משפחת לוק" (2020–2022).
ראשית חייו

סקוט נולד וגדל בפיניקס, אריזונה. יש לו אחות גדולה, אדיסון.
בבית הספר החל ללמוד סינית מנדרינית. למד גם בבית הספר למשחק CGTV, שם רכש חלק מטכניקות המשחק שלו. בעודו ב-CGTV, הוא עבד עם שחקנים מניקלודיאון ודיסני, כמו גם עם השחקן אדריאן א'רמנטה (אנ'), מייסד CGTV. השיעור החביב עליו היה סדנת אלתור.
הוא התגלה על ידי סוכנות מובילה זמן מה לאחר תקופתו ב-CGTV והחל את תחילת דרכו באודישנים ובהקלטה עצמית לתוכניות טלוויזיה מהשורה הראשונה.
קריירה

סקוט קיבל את תפקיד הפריצה שלו בשנת 2015 בפרק של הסדרה "מחשבות פליליות". סקוט לוהק לפרק הרביעי של העונה 11, שכותרתו "Outlaw", בתפקיד קול ואסקס. הפרק שודר ב־21 באוקטובר 2015.
בשנת 2017 גילם את ג'ורג'י דנברו בסרט "זה" המבוסס על ספרו של סטיבן קינג "זה". באותה שנה, הוא גילם דמות מינורית בפרק של "אימת המתים המהלכים" תחת הכותרת "TEOTWAWKI", כששיחק את גרסת הילד לדמות טרוי אוטו.
הוא גילם מחדש את תפקידו של ג'ורג'י בסרט ההמשך, "זה: חלק 2", שיצא לאקרנים ב־6 בספטמבר 2019.
בשנת 2018 שיחק בסרט הקצר "סקין", בבימויו של גיא נתיב, שזכה בפרס האוסקר לסרט הקצר הטוב ביותר בטקס פרסי האוסקר ה-91.
בהמשך לז'אנר האימה, שיחק סקוט את התפקיד הראשי של מיילס בלום בסרט "הבלתי רגיל" משנת 2019, בבימויו של ניקולס מקארתי, שם הוא כיכב לצד טיילור שילינג.
אנדרס מוסצ'טי גייס את סקוט כדי להיות חלק מסדרת הפיילוט בת השעה שלו המפתחות של משפחת לוק עבור הולו כאחד השחקנים הצעירים המובילים מול פרנסס אוקונור. הוא שיחק את החלק של בודי לוק, הצעיר מבין האחים. הולו לא קיבלה את הפיילוט וסירבה לפתח ממנה סדרות. עם זאת, נטפליקס מאוחר יותר פיתחה את הסדרה עם צוות שחקנים חדש, ושמרה רק את סקוט כבודי מהקאסט של הולו. הסדרה עלתה בנטפליקס ב־7 בפברואר 2020.
בשנת 2018 לוהק סקוט בתפקיד טייט מיליקין לסרט העצמאי "Gossamer Folds", בבימויה של ליסה דונאטו הסרט מופק על ידי Yeardley Smith.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | זה | ג'ורג'י דנברו |  |
| 2018 | סקין | טרוי | פרס אוסקר לסרט הקצר הטוב ביותר |
| 2019 | הבלתי רגיל | מיילס בלום |  |
| 2019 | זה: חלק 2 | ג'ורג'י דנברו |  |
| 2020 | Gossamer Folds | טייט מיליקין |  |
| 2023 | התחייה הרוחנית (אנ') | גרג לורי (אנ') הצעיר |  |
| TBA | Campfire | ג'ייסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | מחשבות פליליות | קול ואסקס | פרק: "Outlaw" |
| 2017 | אימת המתים המהלכים | טרוי אוטו הצעיר | פרק: "TEOTWAWKI" |
| 2020–2022 | המפתחות של משפחת לוק | בודי לוק | תפקיד ראשי (3 עונות); 28 פרקים |
| 2021 | וונדה-ויז'ן | בילי | 4 פרקים |
הערות שוליים

↑  Thompson, Avery (2017-09-07). "'It' Star Jackson Robert Scott, 8, Reveals Why He Wasn't Scared At All Of Pennywise & More". HollywoodLife (באנגלית). נבדק ב-2019-10-02.
↑  Reporter, Maria Hechanova. "'It' has Valley connection". AZFamily (באנגלית). נבדק ב-2019-10-02.
1 2  R'Mante (2017-09-06). "Celebrating the Silver Screen Debut of a CGTV Graduate". CGTV (בCanadian English). נבדק ב-2019-10-02.
↑  R'Mante (2016-12-29). "Jackson Robert Scott Hits Prime Time TV". CGTV (בCanadian English). נבדק ב-2019-10-02.
↑  R'Mante (2016-07-27). "5 Year gets 15 agent callbacks". CGTV (בCanadian English). נבדק ב-2019-10-02.
↑  Outlaw, נבדק ב-2019-10-02
↑  TEOTWAWKI, נבדק ב-2019-10-02
↑  It: Chapter Two, נבדק ב-2019-10-02
↑  "Skin: Short Film (Live Action) Oscar Nominees 2019". oscar.go.com. נבדק ב-2019-10-02.
↑  "Skin" wins Best Live Action Short Film (באנגלית), נבדק ב-2019-10-02
↑  Hipes, Patrick; Hipes, Patrick (2018-03-02). "Jackson Robert Scott Joins Orion's Horror Pic From Nicholas McCarthy". Deadline (באנגלית). נבדק ב-2019-10-02.
↑  Pedersen, Erik; Pedersen, Erik (2019-01-04). "'The Prodigy' Trailer: Taylor Schilling Tries To Make Sense Of Her Young Son's Strange Behavior". Deadline (באנגלית). נבדק ב-2019-10-02.
↑  Andreeva, Nellie; Andreeva, Nellie (2017-08-29). "'Locke & Key': Young 'It' Co-Star To Play Bode Locke In Hulu Pilot". Deadline (באנגלית). נבדק ב-2019-10-02.
↑  Andreeva, Nellie; Andreeva, Nellie (2018-03-27). "'Locke & Key' Not Going To Series At Hulu As Streamer Pauses Pilot Orders". Deadline (באנגלית). נבדק ב-2019-10-02.
↑  Andreeva, Nellie; Andreeva, Nellie (2018-07-25). "'Locke & Key' Drama From Carlton Cuse & Joe Hill Gets Series Order At Netflix, Aron Eli Coleite & Meredith Averill Join As EPs". Deadline (באנגלית). נבדק ב-2019-10-02.
↑  "'Locke & Key' Gets Netflix Premiere Date, Ending 9-Year Journey to Screen". The Hollywood Reporter (באנגלית). נבדק ב-2019-12-04.
↑  Ramos, Dino-Ray; Ramos, Dino-Ray (2018-11-15). "Yeardley Smith's Paperclip Ltd. Sets Transgender Drama 'Gossamer Folds' Starring 'Transparent's Alexandra Grey". Deadline (באנגלית). נבדק ב-2019-10-02.
| --- | --- |
בקרת זהויות :  LCCN: no2018012386  VIAF: 31156217930304740044   WorldCat (עם VIAF): 31156217930304740044
המכון למחשבה כלכלית חדשה

| --- | --- |

 מדינה:  ארצות הברית 
 מטה הארגון:  ניו יורק 
 מייסדים:  ג'ורג' אקרלוף, מייקל ספנס, ג'יימס מירליס, ג'וזף שטיגליץ 
 תקופת הפעילות:  אוקטובר 2009 – הווה (כ־15 שנים) 
 ineteconomics.org
 
המכון למחשבה כלכלית חדשה ( Institute for New Economic Thinking - INET) הוא צוות חשיבה ללא מטרות רווח, שנוסד באוקטובר 2009 בעקבות המשבר הפיננסי העולמי. מטרתו היא "לטפח קהילה עולמית של הדור הבא של המנהיגות הכלכלית, מחשבה כלכלית חדשה ולהעניק השראה למקצוע הכלכלה בטיפול באתגרים של המאה ה-21".
המכון הוקם בתרומה של 50 מיליון דולר על ידי ג'ורג' סורוס ומאז נוספו לו תורמים נוספים.
על חברי המועצה המייעצת שלו נמנים אמרטיה סן, ג'וזף שטיגליץ, כרמן ריינהרט וחוקרים נוספים.
נשיא המכון הנוכחי הוא רוב ג'ונסון.
הערות שוליים

↑  רן דגוני, ‏סורוס נגד השוק החופשי: מקים מכון לחשיבה כלכלית חדשה, באתר גלובס, 28 באוקטובר 2009
↑  Institute for New Economic Thinking, Institute for New Economic Thinking (באנגלית)
| --- | --- |
בקרת זהויות :  ISNI: 0000 0004 6006 6116 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
הארדיס

| --- | --- |


 נתונים כלליים
 סוג:  חברה-בת
 מוטו:  Feed your happy
 מייסדים:  ווילבר הארדי
 תקופת הפעילות:  3 בספטמבר 1960 – הווה (64 שנים)
 חברת אם:  CKE Restaurants Holdings, Inc.
 מיקום המטה:  טנסי פרנקלין, טנסי
 ענפי תעשייה:  גסטרונומיה 
 מוצרים עיקריים:  מזון מהיר
 הכנסות:  558 מיליון דולר
 מנכ"ל:  אנדרו פוזדר
  
 https://www.hardees.com
 
הארדיס (באנגלית: Hardee's) היא רשת מזון מהיר אמריקאית ואחת מרשתות המזון המהיר הגדולות בארצות הברית. נכון ל-2016, הרשת מנהלת מעל 5,000 סניפים ברחבי העולם.
היסטוריה

מייסד הרשת, ווילבר הארדי, פתח את המסעדה הראשונה שלו בגרינוויל, צפון קרולינה, ב-3 בספטמבר 1960. לאחר שנה של הצלחה, החליט ווילבר לבחון את הרחבת המסעדה שלו ופתיחת מיקום אחר, אז הוא נפגש עם ג'יימס גרדנר ולאונרד רולס לדון בכך. זמן קצר לאחר מכן, החנות הראשונה של החברה נפתחה ברוקי מאונט, צפון קרוליינה, במאי 1961 על ידי ג'יימס קרסון גרדנר ולאונרד רולס ברחוב מקדונלד ברחוב נורת' צ'רץ' ברוקי מאונט, המכונה בתוך הרשת בניין מספר 1, המקום נהרס ב-2007 והוחלף בפארק שנקרא על שמו של מנהל הרשת לשעבר.
לפי ווילבור הארדי, גרדנר ורולס זכו ממנו בנתח השליטה בחברה לאחר שניצחו אותו בפוקר. לאחר שהארדי הבין שהוא איבד את השליטה על החברה שלו, הארדי מכר להם גם את המניות שלו בחברה ובכך איבד כל חלק בניהול החברה, על אף שגרדנר ורולס סיפרו בריאיון כי הסיפור הזה שגוי ושהם קנו מהארדי את הזכויות לחברה בשנת 1961 ואחראים למה שהיא היום. כיום, הרשת היא אחת מחברות המזון המהיר הגדולות בארצות הברית וכיום מונה 5,812 סניפים ברחבי העולם. בשנת 1999 שונה סמל הרשת בכך שהוסף לו כוכב מצד שמאל, בדומה לסמל החברה CKE Restaurants Holdings, Inc., שקנתה את הרשת שנתיים לפני כן.
הארדיס וישראל

ב-2021 פורסם כי הרשת מתכננת להגיע לישראל עם פתיחה של כ-50 סניפים ברחבי הארץ וכיום מחפשת זכיינית פוטנציאלית.
החברה מפעילה סניפים ברשות הפלסטינית בג'נין, שכם, רמאללה (2 סניפים), בית לחם ואל-עיזרייה שבמזרח ירושלים.
סוגיות משפטיות > בורגר שף

בינואר 2007, הוגשה נגד הארדיס תביעה למשרד הפטנטים וסימני המסחר של ארצות הברית על ידי River West Brands, LLC משיקגו בגין השימוש בסימן המסחרי והשם של החברה בורגר שף בכריך ביג שף. זמן קצר לאחר מכן, הארדיס הוציאה מחדש את כריך ביג שף באינדיאנה, כהצעה לניסיון ולאחר מכן בשוקי אינדיאנה נוספים ובדייטון, אוהיו לזמן מוגבל. ההוצאה המחודשת של הביג שף השתמשה גם בשם ובלוגו של בורגר שף בפרסומות בשווקים שבהם הוא מוצע, וטענה שהיא מספקת למעריצי בורגר שף את ה"תיקון" שלהם בביג שף.
סוגיות משפטיות > הארוויס

עקב מחלוקת מסחרית עם רשת ההמבורגרים הקנדית הארוויס, לא ניתן להארדיס למכור בקנדה.
הערות שוליים

↑  Jerry Bledsoe, The Story of Hardee’s, Our State, ‏27 במאי 2011 (באנגלית)
↑  Lizzy Alfs, Hardee's, Carl's Jr. chains part ways in fast-food image shakeup, USA TODAY (באנגלית)
↑  Hardee’s founder Wilbur Hardee dead at 89, NBC News (באנגלית)
↑  היאלי יעקבי-הנדלסמן, אחד ההמבורגרים הכי מפורסמים בעולם עושה עלייה לישראל, באתר ישראל היום, 20 באוקטובר 2021
↑  Ontario Latest News Carls Jr Set To Launch In Ontario - Canadian Restaurant News, canadianrestaurantnews.com, ‏6 בנובמבר 2021 (באנגלית)
סמל החברה (1972–1999)
סניף של החברה בפלורידה